stanford-oval/wikipedia huggingface dataset:
ניווט יחסי
ניווט יחסי כחוק הנחיה עם מאמץ בקרה מינימלי

נוכיח שניווט יחסי עם קבוע ניווט N = 3 ובמקרה של מטרה נייחת הוא אופטימלי מבחינת מאמץ הבקרה הנדרש, כלומר שהמסלול המתקבל מביא למינימום את אינטגרל הבקרה בריבוע. אינטגרל הבקרה בריבוע שווה למעשה למכפלת קבוע באינטגרל על עקמומיות המסלול בריבוע, ואינטגרל זה הוא גם גודל מתמטי מגאומטריה דיפרנציאלית המכונה האנרגיה של הפעולה של עקומה. כדי להוכיח זאת נעזר בקירוב של סמיכות למסלול התנגשות (NCC - Near Collision Course). לשם כך יש לחשב את ההשפעה של וריאציות מזעריות בפונקציית הבקרה לפי הזמן על פונקציונל מאמץ הבקרה. יש להוכיח שתחת וריאציה מזערית בבקרה שמקיימת שעדיין יש פגיעה במטרה שינוי אינטגרל הבקרה בריבוע הוא אפס. ברור שלשינויים קטנים בבקרה שמתרחשים בתחילת המסלול יש אפקט גדול יותר על הסטייה הסופית מהמטרה, באופן פרופורציונלי לזמן שנותר עד לסיום המסלול  t_{f}-t. לפיכך האינטגרלים על רכיבי הבקרה בציר x וציר Y צריכים לקיים:  \int _{0}^{t_{f}}du(t)sin(\theta (t)\cdot (t_{f}-t)dt=0.
כאשר  \theta =\theta _{0}-3\lambda (t) כש- \lambda (t) היא זווית הרדיוס וקטור למטרה.
בנוסף, נגזרת אינטגרל הבקרה תחת וריאציה זו צריכה להיות שווה אפס:
d\int 1/2(u(t))^{2}dt=0,\int u(t)dudt=0
ההנחה של וריאציה אינפיניטסימלית תבוא לידי ביטוי כעת בעובדה שנניח שהבקרה לזמן היא בקירוב זהה לזו שמתקבלת בניווט יחסי. נעזר בתוצאות מהפיתוח של המטרה הנייחת על התאוצה כתלות במרחק  a_{M}=N\cdot v_{M}^{2}sin\theta _{0}/r_{0}\cdot (r/r_{0})^{N-2}=3v_{M}^{2}sin\theta _{0}/r_{0}\cdot r/r_{0} ובעובדה שזווית הפגיעה הסופית היא  \lambda _{final}=\theta _{0}/(N-1)=\theta _{0}/2 (תוצאה זו מתקבלת גאומטריה)ובעובדה ש- t_{f}-t=r/v (כתוצאה מהקירוב של זוויות קטנות) ונקבל משילוב המשוואות:
a_{M}=C_{1}\cdot r=C_{1}\cdot v(t_{f}-t)=C_{2}\cdot (t_{f}-t)\cdot sin\lambda _{final}. כעת נשים לב שאם נציב תוצאה זו לבקרה בתנאי שנגזרת אינטגרל הבקרה תחת הווריאציה שווה לאפס נקבל את התנאי הראשון כלומר נקבל:
C_{2}\cdot \int _{0}^{t_{f}}du(t)sin(\theta (t)\cdot (t_{f}-t)dt=0
וזהו זהותית התנאי שהווריאציה חייבת לקיים.
ניווט יחסי כחוק הנחיה עם מאמץ בקרה מינימלי > ניווט יחסי ומרחקי החטאה

הרעיון הקונספטואלי מאחורי ניווט יחסי הוא לשאוף לנקודה מרוחקת אליה תגיע המטרה בעתיד, כלומר לשאוף למסלול התנגשות (Collision Course). במסלול התנגשות, קו הראייה נותר מקביל לעצמו במהלך תנועת המטרה והטיל, וניתן לשרטט משולש התנגשות (Collision Triangle) שאחד מקודקודיו הוא נקודת הפגיעה במטרה. כדי להבין את המשמעות המתמטית של חוק ההנחיה, נגדיר תחילה את מרחק ההחטאה (miss distance) כמרחק המינימלי שיהיה לטיל עם המטרה אם הוא ימשיך לנוע בקו ישר, ובמקרה של מטרה שלא מתמרנת, כלומר מטרה שנעה בקו ישר (Zero effort miss distance). נניח שמסלולי התנועה של המטרה והטיל קרובים למסלול התנגשות, כלומר שממערכת הייחוס של המטרה, הזווית בין מהירות הטיל  V_{r} (ששווה למהירות היחסית) לקו הראייה קטנה. נסמן זווית זו ב- \theta .
מגאומטריה פשוטה נקבל שמרחק ההחטאה הוא:  m=r\cdot sin(\theta )\approx r\cdot \theta  כש-r הוא המרחק הרגעי בין המטרה והטיל.
קצב הרוטציה של קו הראייה (LOS-rate) הוא:  {\dot {\lambda }}=V_{r}sin(\theta )/r\approx V_{r}\cdot \theta /r.
מהירות הסגירה מקיימת  V_{c}\approx V_{r} כי הזווית  \theta  קטנה. לכן התאוצה  a_{n} שווה:
a_{n}=NV_{c}{\dot {\lambda }}=NV_{C}^{2}\theta /r=NV_{C}^{2}\theta \cdot r/r^{2}=N\cdot m/\tau _{f}^{2} (הוא זמן המעוף הכולל של הטיל \tau _{f}=r/V_{c}).
קיבלנו שתאוצת הטיל יחסית למרחק ההחטאה! ויחסית הפוך לזמן המעוף בריבוע. תאוצת הטיל בניווט יחסי שואפת אם כן, להקטין את מרחק ההחטאה, וגודלה תלוי בזמן המעוף שנותר לטיל ויחסי למרחק ההחטאה.
מספר מקרים פרטיים חשובים של ניווט יחסי > מקרה 1: מטרה נייחת

נבחן את המקרה של טיל הנורה לעבר מטרה נייחת ומונחה בשיטת הניווט היחסי. במקרה זה, בשונה מהמקרה של הנחיית מרדף, זו אינה בעיה טרוויאלית. הסיבה לכך שטילים רבים שנורים לעבר מטרה נייחת מיישמים שיטת הנחיה זו חרף העלות הגבוהה של רכיבי הנחיית ניווט יחסי לעומת רכיבי הנחיית מרדף, היא היעדר דיוק מושלם ביריית הטיל לעבר מטרה מרוחקת. נניח שמשגר הטיל נמצא במרחק  r_{0} מהמטרה והטיל נורה בזווית  \theta _{0} ביחס לקו הראייה שמחבר בין מיקומו ההתחלתי של הטיל למטרה. כאשר  \theta  היא הזווית בין קו הראייה למטרה לווקטור מהירות הטיל,  \lambda  היא הזווית שיוצר קו הראייה ביחס לקו הראייה ההתחלתי ו- \gamma _{M} הזווית שיוצר ווקטור מהירות הטיל, הקינמטיקה של הבעיה נתונה על ידי המשוואות הבאות:
dr/dt=-v_{M}\cdot cos\theta
r\cdot d\lambda /dt=-v_{M}\cdot sin\theta
d\gamma _{M}/dt=d\lambda /dt+d\theta /dt
כאשר מתקיים חוק ההנחיה  d\gamma _{M}/dt=N\cdot d\lambda /dt. נחלק את המשוואה הראשונה בשנייה ונקבל:
dr/r=cot\theta \cdot d\lambda . מחוק ההנחיה נובע שמתקיים  d\theta =(N-1)d\lambda  ולכן:  \theta =\theta _{0}+(N-1)\lambda . מכאן נקבל על ידי אינטגרציה:
r(\lambda )/r_{0}=(sin(\theta _{0}+(N-1)\lambda )/sin\theta _{0})^{1/(N-1)}. תאוצת הטיל כתלות במרחק מהמטרה ניתנת על ידי :  a_{M}=N*v_{M}^{2}sin\theta _{0}/r_{0}\cdot (r/r_{0})^{N-2}. ניתן לראות כי התאוצה היא אינסופית או אפס בנקודת הפגיעה אם  N<2 או  N>2 בהתאמה. זוהי מסקנה חשובה ביותר, למשל, בתכנון טילים נגד טנקים (הטנק איטי מאוד בהשוואה לטיל וניתן להתייחס אליו בקירוב כמטרה נייחת) - קבוע הניווט חייב להיות גדול או שווה 2 כדי לקבל תאוצות סבירות.
מספר מקרים פרטיים חשובים של ניווט יחסי > מקרה 2: מטרה נעה במהירות קבועה בקו ישר

לבעיה הכללית של ניווט יחסי אל מטרה שנעה במהירות קבועה בקו ישר לא קיים פתרון אנליטי פשוט. עם זאת קיים לה פתרון אנליטי במקרה הפרטי בו N = 2. נפתח אותו כאן.
נכתוב את משוואות התנועה בקואורדינטות פולריות ממערכת הייחוס של המטרה, כלומר נכתוב את מיקום הטיל בקואורדינטות  (r,\lambda ). כמו מקודם בדוגמה עם המטרה הנייחת מתקיים שהזווית  \theta  של מהירות הטיל עם הרדיוס וקטור היא  \theta =(N-1)(\lambda -\lambda _{0}) (בהנחה שבתחילה מהירות הטיל היא בכיוון הרדיוס וקטור). לפיכך מתקיים מגאומטריה שקצב ההתקרבות הרגעי של הטיל והמטרה הוא:
{\frac {dr}{dt}}=vcos((N-1)(\lambda -\lambda _{0}))-ucos(\lambda ). כמו כן קצב הסיבוב של קו הראייה הוא:
{\frac {d\lambda }{dt}}={\frac {1}{r}}(usin(\lambda )-vsin((N-1)(\lambda -\lambda _{0}))).
נחלק את המשוואות זו בזו ונקבל:
{\frac {dr}{d\lambda }}=(vcos((N-1)(\lambda -\lambda _{0}))-ucos(\lambda ))/({\frac {1}{r}}(usin(\lambda )-vsin((N-1)(\lambda -\lambda _{0})))) או:
{\frac {dr}{r}}=-((\beta \cdot cos((N-1)(\lambda -\lambda _{0}))-cos(\lambda ))/(-sin(\lambda )+\beta \cdot sin((N-1)(\lambda -\lambda _{0}))))d\lambda
כאשר  \beta =v/u. מכאן נקבל:
log(r/r_{0})=-\int {-((\beta \cdot cos((N-1)(\lambda -\lambda _{0}))-cos(\lambda ))/(-sin(\lambda )+\beta \cdot sin((N-1)(\lambda -\lambda _{0}))))d\lambda }.
מכיוון ש-N - 1 = 1 ניתן לסמן  t=(-sin(\lambda )+\beta \cdot sin((N-1)(\lambda -\lambda _{0}))) ולקבל שהאינטגרל שווה:
log(r/r_{0})=log(t/t_{0})=log(((-sin(\lambda )+\beta \cdot sin((N-1)(\lambda -\lambda _{0}))/sin\lambda _{0}) או:
r=r_{0}\cdot ((-sin(\lambda )+\beta \cdot sin((N-1)(\lambda -\lambda _{0})/sin(\lambda _{0})) והיירוט מתרחש בזווית פגיעה סופית שמקיימת:
\beta \cdot sin(\lambda _{final}-\lambda _{0})=sin\lambda _{final}.
יישום טכנולוגי של ניווט יחסי > פוטוקונדוקטיביות

בשנות ה-20 נתגלה, כי חשיפת חומרים מסוימים וביניהם סולפיד לקרינה תרמית תת-אדומה מפחיתה באופן משמעותי את ההתנגדות החשמלית של החומר. זוהי דוגמה של תכונה הנקראת "פוטוקונדוקטיביות" (Photoconductivity). תכונה זו מאפשרת להעביר אותות חשמליים בחומר בתגובה לחשיפה קצרה לאור בתדר מתאים. באמצעות תכונה זו ניתן למדוד את הזרם הנוצר ולקשר בין תוצאת המדידה לפעולה מסוימת המחוללת אותה. התגלית הצמיחה מגוון המצאות ויישומים צבאיים, מהנחיית טילים מבוססת תת-אדום למערכות ראיית לילה.
יישום טכנולוגי של ניווט יחסי > ראש הביות

כדי למדוד את קצב הסיבוב של קו הראייה למטרה, יש לסרוק את המרחב מסביב לטיל ולמדוד פעמיים את מיקומה הזוויתי של המטרה (מקור קרינת חום) יחסית לציר הראשי של הטיל. ראש ביות טיפוסי מורכב, כמוראה באיור, ממראה מלבנית מסתובבת במהירות גבוהה מאוד כשמלפנים לה מוצב גלאי עשוי מחומר מתאים. אלומת הקרינה התת-אדומה מגיעה מכיוון מסוים ולפיכך המראה תחזיר "הבזק" תת-אדום קצר כאשר היא תהיה באזימוט המתאים (זווית w1 באיור) ביחס לציר הטיל. מכיוון שהמראה מסתובבת במהירות קבועה, מדידת הזמן שבו מתקבל הבזק מאפשרת לדעת את האזימוט הרגעי של המטרה ומדידת משך הזמן שבין שני הבזקים עוקבים מאפשרת לקבוע את קצב שינוי האזימוט של המטרה.
מדידת ההגבהה (זווית w2 באיור) מורכבת יותר ומתבססת על הרעיון שככל המטרה רחוקה יותר מציר הטיל היא תפיק הבזק קצר יותר שכן המהירות הליניארית של המראה גבוהה יותר בקצוות מאשר במרכז. המידע על שינוי האזימוט וההגבהה מעובד במערכת הבקרה של הטיל לפקודות בקרה מתאימות להגאי הטיל באופן שמשקלל את קבוע הניווט הרצוי מההנחיה וכך מונחה הטיל אל מטרתו.
מבנה ראש הביות של טיל מונחה תת-אדום - באיור מוראית המטרה, מראה מסתובבת וגלאי IR.
ממש מפחיד לאללה

| --- | --- |

כרזת הסדרה
 סוגה:  פנטזיה, אימה, קומדיה
 יוצרים:  ג'ייסון האוזר
 שחקנים:  אליאנה סואה, קיאן סמואלס, לאה מי גולד, יונס קיבראב ואמה שאנון
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  20
 הפקה
 מפיק:  קרייג וויריק-סולארי, דייב או'בריאן
 מפיקים בפועל:  ג'סיקה קמינסקי, קורי לונספורד, לוריס קריימר לונספורד, שון גורמן, איאן למבור, ריאן ויסברוק, ג'ייסון נטר, אד גלטון
 חברת הפקה:  Pretty Freekin Scary Kickstart Entertainment Apt. 11H Productions CakeStart Entertainment
 טכניקת צילום:  מצלמת פילם רב פעמית
 אורך פרק:  24-25 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  15 ביוני – 18 באוגוסט 2023
 תקופת שידור בישראל:  16 באפריל 2024 – 24 בספטמבר 2024 (שידור חלקי)
 קישורים חיצוניים
 אתר רשמי
 דף התוכנית ב-IMDb
ממש מפחיד לאללה (באנגלית: Pretty Freekin Scary) היא סדרת טלוויזיה אמריקאית, מסוגת קומדיה, פנטזיה ואימה, אשר הופקה על ידי ג'ייסון האוזר. הסדרה מבוססת על דמויות שנוצרו על ידי Pretty Freekin Scary, אשר לקחה חלק בהפקת יחד עם Kickstart Entertainment‏, Apt. 11H Productions ו-CakeStart Entertainment.
באוקטובר 2022 הוכרז על הפקת הסדרה, אשר החלה את שידוריה במקור בארצות הברית בערוץ דיסני ב-15 ביוני 2023. חלק מפרקי הסדרה הופצו בבכורה בשירות הסטרימינג דיסני+. בישראל הסדרה צפויה להתחיל את שידוריה בערוץ דיסני ב-16 באפריל 2024. ביוני 2024, הודיעו שהסדרה בוטלה אחרי עונה 1.
ב-27 בספטמבר 2024, הסדרה הוסרה מדיסני+ בארצות הברית בלי שום אזהרה מוקדמת ובישראל הסדרה הפסיקה שידורים כליל ב-10 באוקטובר, כאשר עשרת הפרקים האחרונים של הסדרה לא שודרו.
תקציר העלילה

לפרנקי ריפ בת ה-14 היו חיים מושלמים - משפחה טובה, אח קטן מציק, חבר פופולרי והחברה הכי טובה שאפשר לסמוך עליה. עם זאת, חייה קיבלו תפנית מפתיעה לאחר תקרית מצערת בגיהנום. לאחר ויכוח סוער בעולם המתים עם מלאכית המוות בכבודה ובעצמה, פרנקי נאלצת להסתגל לחייה עם שומרי השאול החדשים שלה.
צוות השחקנים והדמויות

פרנקי (אליאנה סואה) - ילדה בת 14 שמסתגלת לחייה החדשים והמשונים שלאחר המוות.
פריטי (קיאן סמואלס) - אחד משומרי השאול של פרנקי. יש לו כוח מיוחד שיכול לרפא אנשים.
סקרי (לאה גולד) - אחת משומרי השאול של פרנקי. יש לה כוח מיוחד שיכול לעצור את הזמן.
רמי (יונס קיבראב) - האח הצעיר של פרנקי והיחיד שמודע לנוכחות של הגרים ריפ. הוא מנהיג מועדון כלשהו בעיר.
ניקס (אמה שאנון) - נערה גותית המאמינה בעל-טבעי, שהופכת לחברה הטובה החדשה של פרנקי. היא מתגלה כבתה של המנהלת פפרס ב"לוקר ליפ".
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 20 | 15 ביוני 2023 | 18 באוגוסט 2023 | 16 באפריל 2024 | 24 בספטמבר 2024 (שידור חלקי) |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 1 | 1 | בחזרה לחיים | Back to Life | 15 ביוני 2023 | 16 באפריל 2024 |
| 2 | 2 | החיים לכאורה של הנשמה שלי | My Soul-Called Life | 15 ביוני 2023 | 23 באפריל 2024 |
| 3 | 3 | חיי מסיבה | Life of the Party | 23 ביוני 2023 | 30 באפריל 2024 |
| 4 | 4 | רשימה חדשה לחיים | A New List on Life | 23 ביוני 2023 | 7 במאי 2024 |
| 5 | 5 | חיי ארונית | Locker Life | 30 ביוני 2023 | 14 במאי 2024 |
| 6 | 6 | חיי אחווה | The Bro Life | 30 ביוני 2023 | 21 במאי 2024 |
| 7 | 7 | החיים בארוחת הצוהריים | Lunch Life | 7 ביולי 2023 | 3 בספטמבר 2024 |
| 8 | 8 | כוח החיים | The Power of Life | 7 ביולי 2023 | 10 בספטמבר 2024 |
| 9 | 9 | החיים כפי שהכרנו אותם | Life as We Knew It | 14 ביולי 2023 | 17 בספטמבר 2024 |
| 10 | 10 | נערה שהכי סביר שתקום לתחייה | The Girl Most Likely to Come Back to Life | 14 ביולי 2023 | 24 בספטמבר 2024 |
| 11 | 11 | לא שודר | Streak Life | 21 ביולי 2023 | לא שודר |
| 12 | 12 | לא שודר | That Sleepover Life | 21 ביולי 2023 | לא שודר |
| 13 | 13 | לא שודר | Birthday Life | 28 ביולי 2023 | לא שודר |
| 14 | 14 | לא שודר | A Matter of Life and Debate | 28 ביולי 2023 | לא שודר |
| 15 | 15 | לא שודר | Best Friends for Life | 4 באוגוסט 2023 | לא שודר |
| 16 | 16 | לא שודר | The Game of Life | 4 באוגוסט 2023 | לא שודר |
| 17 | 17 | לא שודר | Life's Rich Gumbo | 11 באוגוסט 2023 | לא שודר |
| 18 | 18 | לא שודר | Life Under Control | 11 באוגוסט 2023 | לא שודר |
| 19 | 19 | לא שודר | Life at the End of the Tunnel | 18 באוגוסט 2023 | לא שודר |
| 20 | 20 | לא שודר | Life and Death | 18 באוגוסט 2023 | לא שודר |
מנהל רפואי

מִנהל רפואי - התחום העוסק בניהול מערכות בריאות.
ניהול מערכות בריאות

מערכות בריאות מורכבות, כגון בתי חולים וקופות חולים, מנוהלות על ידי אנשי מקצוע ממספר תחומים, אשר ניתן לחלקם לתחומי הרפואה ולתחומי האדמיניסטרציה. בראש המערכת עומד מנהל (מכונה לעיתים המנהל הכללי), ותחתיו מנהל תחומי, המופקד על התחום המשלים את הרקע המקצועי ממנו מגיע המנהל הכללי. במידה והמנהל הכללי הוא רופא, ממונה תחתיו מנהל אדמיניסטרטיבי. במידה והמנהל הכללי איננו רופא, ממונה תחתיו מנהל רפואי.
השכלה

בישראל, העוסקים בניהול מערכות בריאות נדרשים להכשרה הכוללת לימודים אקדמיים בתחום זה.
רופאים נדרשים, בנוסף, לעמוד בדרישות המועצה המדעית של ההסתדרות הרפואית להכרה כמומחים במִנהל רפואי. לצורך הכרה זו נדרש הרופא, לאחר שהוכר כבר כמומחה בתחום קליני, לעבוד במשך שנתיים לצד רופא מומחה במנהל רפואי המשמש כמנהל בית חולים, מנהל מחוז בקופת חולים או מנהל במשרד הבריאות.
בנוסף, נדרש הרופא להיות בעל תואר שני במנהל עסקים או מנהל מערכות בריאות. בסיום השנתיים על הרופא לעמוד בבחינות המועצה המדעית על מנת לזכות בהכרה כמומחה במנהל רפואי. הכרה זו היא תנאי מקדים במרבית המקרים למשרות ניהול בכירות במערכות הבריאות בישראל.
ראו גם

לימודי ניהול מערכות בריאות בישראל
חוקי חמורבי

| --- | --- |

המצבה שעליה נמצאו חוקי חמורבי אשר מוצגת היום במוזיאון הלובר בפריז
 פרטי החוק
 מדינה:  בבל 
 
טקסט החוקים

חֻקֵּי חַֿמּוּרָבִי (הגיית שמו במקור: עַמּוּרָפִי) הם קודקס החוקים הנודע והמקיף בחוקי המזרח הקדום, והראשון שנתגלה בעת החדשה. הקובץ חובר ונחקק על אסטלה בשנת שלטונו האחרונה של חמורבי מלך בבל, השליט השישי בשושלת הבבלית הראשונה, במאה השמונה עשרה לפנה"ס. אוסף החוקים, אשר כלל במקור כ־300 חוקים, פורסם לקראת סוף תקופת שלטונו של חמורבי, ומתוארך לשנים 1792-1750 לפנה"ס, אך לא ידוע אם הם אמנם יושמו בפועל. הקודקס נכתב בכתב יתדות בשפה האכדית, אשר הייתה, בהשפעתו של חמורבי, לשפה הרשמית בבבל.
עניין מחקרי ודתי רב עוררה השוואתם של חוקי חמורבי לחוקי התורה.
מונומנטים

המקור החשוב ביותר לחוקי חמורבי הוא אסטלה עשויה דיוריט אשר הייתה מוצבת במקדש האל הבבלי מרדוך. גובהה של האסטלה 2.25 מטר והיקפה באזור הבסיס 1.90 מטר. בראשה תבליט ובו מוצג חמורבי בעמדו לפני שַׁמַשׁ, אל המשפט, ומקבל מידיו את השרביט ואת הטבעת, שני סמלי השלטון. מתחת לתבליט חקוקים 250 סעיפי החוק ב-46 טורים. בעת חיבורו הכיל הקודקס, ככל הנראה, 5 טורים נוספים אשר נמחקו על ידי המלך העילמי שֻתְּרְךְּ-נַחֻנְתֶּ כדי לאפשר את חקיקת שמו. שורות אלה שוחזרו מהעתקים של החוקים שנמצאו במקומות אחרים בבבל ובאשור. במאה ה-12 לפנה"ס, עם כיבוש בבל הכשית על ידי העילמים, נלקחה המצבה כשלל לבירתם, שושן. בשנת 1901 היא נתגלתה בידי משלחת חוקרים צרפתים בראשות ז'אק דה מורגן, והובאה למוזיאון הלובר בפריז. עותק של חוקי חמורבי שנמצא בעיר ניפור נמצא באוסף המוזיאונים לארכאולוגיה של איסטנבול.
מבנה הקודקס ותכנו

נוסף לסעיפי החוק, כולל הקובץ פרולוג ואפילוג. הפרולוג מתאר את מינויו של חמורבי בידי האלים אנו ואנליל להנהיג את עמו, "לפרסם צדק בארץ, לאבד את הרע והמזיק, למנוע את שעבוד החלש לחזק" ולפעול לרווחת נתיניו. חמורבי מוצג כשליט חזק והוגן, המגן על החלשים ודואג לצרכים הפולחניים של האלים הפטרוניים בערים שתחת שלטונו. האפילוג מציג את חמורבי כמנהיג צבאי, שמונה על ידי האלים להבטיח את שלום נתיניו. הוא מציין שהחוקים נחקקו באבן והוצבו במקום פומבי כעדות לשלטון הצדק שלו, וכדי לשמש דוגמה לשליטים שיבואו אחריו. הוא מסתיים בברכה לשומרי החוק, וברשימה ארוכה של קללות שעתידים האלים להביא על מפיריו.
החוקים גופם הם בעלי מבנה קזואיסטי. כתוצאה מכמה לקונות בטקסט, לא ניתן לקבוע את מספרם המדויק, אך הם מנו במקור קרוב ל-300 חוקים, שמתוכם השתמרו (ושוחזרו באופן חלקי) 282. החוקים עוסקים בתחומים רבים, בהם הליכי משפט, עבירות רכוש, דיני עבדות, נכסי מלכות, אריסות, נזקי תבואה, השקיה ונזקי מים, הסגת גבול ופשעי רועים, כריתת עצים, שכירת בתים, מסחר ורוכלות, מזיגת יין ופונדקאות, הלוואות, פיקדונות, שמירת נכסים ושומרים, הוצאת דיבה, אירוסין, נישואים, עגינות, גירושים, אמה ופילגש, עבירות מין, גילוי עריות, דיני ירושה, נישואי עבד ובת-חורין, מעמד האלמנה ובנותיה, דיני אימוץ, תקיפה וחבלה גופנית, אחריות מקצועית, נזק לבעלי-חיים, שור שנגח, הנהלה ומשק, שכירים בחקלאות, דמי שכירות של בהמות, עגלות וספינות.
אף כי קשה לקבוע אם החוקים יושמו בפועל, ניתן ללמוד מהם רבות על המציאות החברתית ששררה בבבל במאה ה-18 לפנה"ס. החוקים מבחינים בין שלושה מעמדות שונים: החופשיים (awīlī), בהם גברים נשים וקטינים; בני המעמד הנמוך (muškenī – קשור למילה העברית "מסכן"), גברים ונשים שזכויותיהם פחותות בעניינים מסוימים מאלה של החופשיים; ועבדים ושפחות (wardī ו־amātim) הנמצאים בבעלות החופשיים, בני המעמד הנמוך או היכל המלך.
בחוקים נזכרות קבוצות חברתיות נוספות, בהן אריסים, חיילים, סוחרים, כהנים, ובעלי מלאכה שונים. נשים נכללות בכל אחד מן המעמדות, והחוק מבחין בין נשות חופשיים, נשות עניים ונשות אריסים.
היחס לחוקי התורה

גילוים של חוקי חמורבי בראשית המאה ה-20 עורר פולמוס סוער על יחסי העולם המסופוטמי הקדום והתנ"ך היהודי. בפולמוס לקחו חלק חוקרי מקרא ותאולוגים יהודים ונוצרים, והוא נסוב על אפשרות השפעתם של חוקי חמורבי על חוקי התורה בשל קדימותם הכרונולוגית והדמיון הקיים ביניהם.
לצד הדמיון, קיימים גם הבדלים בין קובצי החוקים.
בשנת 2010 נמצאו בתל חצור תעודות מהמאה ה-17 או ה-18 לפני הספירה, בעלות דמיון סגנוני ותוכני לחוקי חמורבי. התעודות נכתבו באכדית, שהיא הייתה השפה הנפוצה למסחר במזרח התיכון של אותה העת, שתי התעודות שנמצאו הכילו כ-20 מילים, ומתוכן פוענחו שתי מילים: "אדון" ו"עבד", ומילה נוספת "הקשורה לחלקי גוף".
ראו גם

חוקי אשנונה
חוקי אור-נמו
חוקי ליפית-אשתר
הערות שוליים

↑  קובצי הדינים ואוספים משפטיים אחרים מן המזרח הקדום, מאיר מלול. פרדס הוצאה לאור, חיפה תש"ע עמ' 101
↑  יש המזהים בחמורבי, שנודע גם כעמורפי, את הדמות המקראית אמרפל מלך שנער, המזוהה במקרא עם בבל: "וַיְהִי בְּנָסְעָם מִקֶּדֶם וַיִּמְצְאוּ בִקְעָה בְּאֶרֶץ שִׁנְעָר וַיֵּשְׁבוּ שָׁם... עַל כֵּן קָרָא שְׁמָהּ בָּבֶל כִּי שָׁם בָּלַל ה' שְׂפַת כָּל הָאָרֶץ וּמִשָּׁם הֱפִיצָם ה' עַל פְּנֵי כָּל הָאָרֶץ" (בראשית פרק י"א, פסוקים ב'; ט').
↑  יש המשערים שאוספי החוקים דוגמת חוקי חמורבי, אשר נחקקו על אסטלות ציבוריות וכללו פרולוג ואפילוג, שימשו בעיקר לצרכים תעמולתיים ולא יושמו בפועל. ר' <K. L. Sparks, Ancient Texts for the Study of the Hebrew Bible, Peabody MA, 2005, p.429K.
↑  חוקי חמורבי באתר המוזיאונים לארכאולוגיה של איסטנבול
↑  mīšaram ina mātim ana šūpîm/raggam u ṣēnam ana ḫulluqim/dannum enšam ana la ḫabālim (I: 27-49)
↑  M. T. Roth et al., Law Collections from Mesopotamia and Asia Minor, Atlanta Ga, 1997, pp. 71-73.
↑  בראשונה: ארכאולוגים מהאוניברסיטה העברית חשפו תעודת חוקים הכתובה בסגנון חוקי חמורבי, באתר הידען
| מסופוטמיה |
| --- | --- | --- |
| ממלכות בתקופת הברונזה | ממלכות בתקופת הברונזה |  |
| שומר | אומה • אור • ארידו • ארך • אשנונה • באד-טיבירה • בורסיפה •  דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |  |
| אכד | אכד • מארי • גותים |  |
| אמורים | אמר • תותול • איסין • ארך • לרסה • בבל • כיש • מרי • תרקה • ימחֿד • אכלתום |  |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |  |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |  |
| חור | מיתני • אורקש • נוזי • אוררטו |  |
| נושאים מרכזיים | נושאים מרכזיים |  |
| ממשל | מלכי שומר • מלכי אשור • מלכי בבל |  |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |  |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |  |
| נהרות | פרת • חידקל • חבור • בליח • דיאלא • הזב הגדול • הזב הקטן |  |
| --- | --- |
בקרת זהויות :  NLI: 987007283779905171  BnF: cb121714143 (data)  GND: 4148195-1  LCCN: n92032847  NDL: 00562881  NKC: unn2015858731  SUDOC: 03026023X  VIAF: 222517998   WorldCat (עם VIAF): 222517998
הנסיך הפרסי: חולות הזמן

ערך זה עוסק במשחק וידאו. אם התכוונתם לסרט המבוסס על המשחק, ראו .
צילום מסך מהמשחק
הנסיך הפרסי וחולות הזמן (באנגלית: Prince of Persia: The Sands of Time) הוא משחק פעולה-הרפתקאות אשר פותח על ידי יוביסופט מונטריאול והופץ על ידי יוביסופט ב-28 באוקטובר 2003 לקונסולת המשחקים גיים בוי אדוונס (Game Boy Advance), ב-10 בנובמבר 2003 לקונסולת המשחקים פלייסטיישן 2, ב-18 בנובמבר 2003 לקונסולות המשחקים Xbox ונינטנדו גיימקיוב (Gamecube), ב-2 בדצמבר 2003 למערכת ההפעלה Microsoft Windows, ב-8 בינואר 2004 לטלפונים ניידים, ב-19 בנובמבר 2010 לקונסולות המשחקים פלייסטיישן 3 וב-23 באוקטובר 2017 לקונסולת המשחקים Xbox 360. המשחק הוא הרביעי בסדרת המשחקים הנסיך הפרסי והכותר הראשון בטרילוגיית משחקי הווידאו השנייה של הסדרה. עלילת המשחק מתמקדת בסיפורו של נסיך מפרס שעל ממלכתו של אביו השתלטו יצורים מסוכנים המכונים "יצורי החול" (במקור: Sand Creatures) ההופכים בני אדם ליצורי חול, או הורגים אותם.
גרסה מחודשת למשחק (Remake) נועדה לצאת ב-18 במרץ 2021 למערכת ההפעלה Microsoft Windows ולקונסולות המשחקים Xbox One, Xbox Series X/S, פלייסטיישן 4 ופלייסטיישן 5. נכון ליולי 2022 המשחק לא שוחרר, ואין כעת תאריך יציאה משוער.
עלילת המשחק

המשחק מתרחש בפרס במאה התשיעית לספירה.
הנסיך והצבא של אביו שאהראמן עוברים דרך הודו בדרכם לבקר את הסולטן עזאד, הוזיר של מהראג'ה מקומי שואף למנוע את מותו בעזרת שימוש בחומר מסתורי הידוע בתור "חולות הזמן", משכנע אותם לתקוף את הטירה של המהראג'ה, שם נמצאים חולות הזמן, במהלך הקרב הנסיך מוצא פריט בשם "פגיון הזמן" והבת של המהראג'ה, פארה, נחטפת על מנת לשמש כמנחה לסולטאן של עזאד, בביקור אצל עזאד, הוזיר משדל את הנסיך לשחרר את חולות הזמן, מה שהופך את כל הנוכחים, מלבד הנסיך, הוזיר ופארה (הנסיך מוגן על ידי הפגיון, הוזיר על ידי מטה ופארה על ידי קמע) למפלצות, הוזיר מנסה לקחת את הפגיון מהנסיך, אך זה בורח ממנו ולאחר מכן משתף פעולה עם פארה כדי לתקן את הנזק שנגרם ולמנוע מחולות הזמן מלכסות את העולם, זאת על אף שהנסיך מטיל ספק בפארה ונאמנותה תחילה.
עלילת המשחק > פלישת יצורי החול

הנסיך מגיע לחדר הכניסה של הארמון ורואה שלושה משבויי המלחמה שהצבא של אביו תפס, אחת מהן היא אישה, בורחים משני יצורים אפורים, גדולים, חזקים ומפלצתיים לבושים בשריון של הצבא של אביו של הנסיך (צבא פרס). לפתע, שני הגברים השבויים לשעבר מתחילים לזהור באור חזק וצבע עורם משתנה לאפור - הם הפכו לאנשי חול. האישה בורחת והנסיך נשאר כדי להילחם ביצורים, אחרי שהוא פגע באחד מאנשי החול בחרבו, לאיש החול נשארה שריטה גדולה מאוד אבל לא נישפך לו דם והפצע נסגר מהר, בחלק הזה השחקן נלחם באנשי החול.
אחרי שהנסיך שאב את אנשי החול, בני האלמוות, אל תוך הפגיון הוא רואה עמוד של חול יוצא מהאדמה, הוא נכנס לתוכו ורואה את העתיד הקרוב שלו, אחרי כן הוא מתעורר ליד עמוד החול. הוא מתחיל לרוץ לכיוון שאליו ברחה קודם השבויה לשעבר ומחפש אותה, כשהוא מוצא אותה הם מתחילים לדבר, לפתע, מופיעות 3 חיפושיות ענקיות ושחורות השחקן נלחם גם בהן. אחרי הקרב הנסיך מגלה שהאישה נעלמה ויוצא לחפש אותה.
הנסיך יוצא למרפסת ורואה נשרים ענקיים מחזיקים את שעון החול שבתוכו יש עכשיו מעט יותר חולות זמן מפני שהנסיך שחרר את החולות החוצה. השחקן מגלה בהמשך שכשהוא שואב יצורי חול לתוך הפגיון אז הוא מתמלא בעוד חול ואז אפשר לחזור כמה פעמים בזמן.
עלילת המשחק > החפצים הקסומים

אחרי שהשחקן נלחם בעוד אנשי חול הוא מוצא חרב חדשה, הוא לוקח אותה ומשתמש בה במקום בחרבו הישנה.
הוא מסתובב ברחבי הטירה ומגלה חור גדול בקיר, הנסיך נכנס לתוכו ואז הוא מוצא את עצמו על גשר ארוך מאוד, הוא מגיע לצידו השני ורואה שם קערה מלאה במים, הוא שותה את המים ומתעורר ליד המקום שבו היה פעם החור בקיר ולפי דבריו הוא מרגיש חזק יותר משהיה קודם.
הוא מגלה שהפגיון הוא אחד משלושה חפצים קסומים שמגנים על הבעלים שלהם מחולות הזמן. החפצים הם: המקל של הווזיר, הקשת של האישה והפגיון שלו, לכן הם היו שלושת בני האדם (והיצורים החיים בכלל) היחידים בממלכה שלא הפכו ליצורי חול.
עלילת המשחק > המשימה

הנסיך פוגש באחד מהניצולים שהסתתר בחדר גדול מאוד ואטום לכן גם הוא לא הפך ליצור חול,
הוא מטיל על הנסיך משימה: להפעיל את מערכת האבטחה של הארמון (מלכודות שמוצבות ברחבי הארמון) כדי שיצורי החול לא יוכלו לתקוף עוד אנשים ולא לצאת מהארמון, על השחקן לעקוב אחרי ההוראות של האיש ולמלא את המשימה, אחרי שמערכת האבטחה מופעלת, פורצים לחדר אנשי חול והורגים את האיש שדיבר עם הנסיך. הנסיך בורח ומגלה שאנשי החול לא יכולים למות ולכן המלכודות לא יכולות להרוג אותם.